Erika Kirpu

Erika Kirpu (sündinud 22. juunil 1992 Moskvas) on Eesti epeevehkleja, Euroopa meister, maailmameister, olümpiavõitja. Ta lõpetas 2010. aastal Tartu Annelinna Gümnaasiumi ja 2014. aastal Tallinna Tehnikaülikooli sotsiaalteaduskonna õigusteaduse erialal. Kirpu osales Eesti vehklejate naiskonnas, mis võitis 2013. aastal Zagrebis Euroopa meistrivõistlustel vehklemises kuldmedali. 2012. aastal võitis ta Legnanos Euroopa pronksi. Individuaalvõistlejana tuli Kirpu 2008. aastal Euroopa meistriks kadettide vanuseklassis. Juunioride seas võistles ta Euroopa ja maailmameistrivõistlustel. 2009. aastal pälvis Kirpu Eesti parima noore sportlase preemia. 2013. aastal Eesti aasta parima võistkonna tunnustuse pälvinud Eesti epeenaiskonna liige. 2014. aastal Kaasanis toimunud maailmameistrivõistlustel võitis ta individuaalses võistluses pronksmedali ja naiskondlikus epees hõbeda. Sama aasta lõpus nimetati ta Eesti aasta parimaks naissportlaseks. 2015. aastal võitis ta Šveitsis toimunud Euroopa meistrivõistlustel naiskondlikus epees hõbemedali. 2021. aastal tuli ta Tokyo olümpiamängudel Eesti naiskonna koosseisus olümpiavõitjaks. 2020 Tokyos olümpiavõitja naiskondlikus epees 2014 Kaasanis: hõbemedal naiskondlikus epees pronksmedal individuaalses epees 2017 Leipzigis: kuldmedal naiskondlikus epees 2012 Legnanos: pronksmedal naiskondlikus epees 2013 Zagrebis: kuldmedal naiskondlikus epees 2015 Montreux's: hõbemedal naiskondlikus epees 2016 Torunis: kuldmedal naiskondlikus epees 2018 Novi Sadis: pronksmedal naiskondlikus epees 2011 Eesti Vabariigi spordipreemia (kuldmedali võitmise eest juunioride vehklemise maailmameistrivõistlustel naiskonna (Julia Beljajeva, Anu Hark, Erika Kirpu, Nelli Paju) koosseisus 2010. aastal) 2013 aasta võistkond (koosseisus Julia Beljajeva, Irina Embrich, Erika Kirpu ja Kristina Kuusk) 2014 aasta sportlane 2014 aasta võistkond (koosseisus Julia Beljajeva, Irina Embrich, Erika Kirpu ja Kristina Kuusk) 2015 Eesti Vabariigi spordipreemia (koos Julia Beljajeva, Irina Embrichi ja Kristina Kuusega) 2017 aasta võistkond (koosseisus Julia Beljajeva, Irina Embrich, Erika Kirpu ja Kristina Kuusk) 2018 Eesti Vabariigi spordipreemia (vehklemise epeenaiskonna liikmed Irina Embrich, Julia Beljajeva, Erika Kirpu ja Kristina Kuusk, kes võitsid 2017. aastal vehklemise MM-il võistkondliku kuldmedali) 2022 Valgetähe II klassi teenetemärk Tema isa oli vehkleja ja vehklemistreener Viktor Kirpu (1955–2018), ema on vehklemistreener Irina Satanenko (s. 26. mail 1963). Alates 2016. aastast elab ja treenib ta Itaalias Milanos, on omandanud heal tasemel itaalia keele. Elukaaslane Enrico Garozzo alustas 2017 vene keele õpinguid. Erika Kirpu biograafia ESBL-is "KIRPU Erika - Biography", eurofencing.com (vaadatud 24. juunil 2013) Aasta võistkond "148 INIMEST ⟩ Nemad saavad tänavu president Alar Kariselt teenetemärgi". postimees.ee. 21.2.2022. Vaadatud 22.2.2022 Erika Kirpu: tõmban elu ja vehklemise vahel sageli paralleele, Tartu Postimees, 4. jaanuar 2019 Erika Kirpu itaallasest kallim alustas vene keele õpinguid, Õhtuleht, 22. märts 2017 "Märka järgnevat põlvkonda: Erika Kirpu" Eesti Olümpiakomitee infokiri, 29. august 2014 "Erika Kirpu jõudis MK-etapil Brasiilias 16 parema hulka" Õhtuleht, 19. mai 2013 "Erika Kirpu, Eesti esivehkleja" ÕL, 26. märts 2012 Erika Kirpu FIE kodulehel Erika Kirpu "Aus mäng ja väärtused spordis" Youtube/olumpiaharidus (Eesti Olümpiaakadeemia), 13. aprill 2012 Marii Kangur "Vehkleja Erika Kirpu sõitis turniirile Slovakkiasse" Postimees, 20.04.2012